મોરબીમાં તત્કાલીન રાજવી પરિવારે શહેરની ખેલ પ્રેમી જનતા માટે એલ. ઇ. ક્રિકેટ ગ્રાઉન્ડ ફાળવ્યું હતું જો કે દુ:ખની વાત એ છે કે આઝાદીના આટલા વર્ષો બાદ પણ મોરબી શહેરમાં આ એકમાત્ર ક્રિકેટ ગ્રાઉન્ડ છે જોકે સ્થાનિક તંત્રએ ખેલાડીઓની પ્રતિભા વિકસાવવા માટે રમતગમતની પ્રવૃત્તિ કરવાને બદલે શહેરનું એક માત્ર ક્રિકેટ ગ્રાઉન્ડ ખેલાડીઓ પાસે થી છીનવી લીધું છે  ક્રિકેટ ગ્રાઉન્ડ પર સરકારી કાર્યક્રમોનું આયોજન કરવામાં આવે છે સરકારી કાર્યક્રમ પત્યા બાદ મેદાનની સ્થિતિ ક્રિકેટ રમવા જેવી હોતી નથી હમણાંની જ વાત કરવામાં આવે તો આ ક્રિકેટ ગ્રાઉન્ડને રાષ્ટ્રીયકક્ષાના હસ્તકલા મેળા માટે ફાળવી દેવામાં આવ્યું હતું મેળાના સ્ટોલ માટે મેદાનમાં ખોદકામ કરવામાં આવ્યું હતું સાત દિવસ ચાલેલા મેળામાં ભરપૂર કચરો થયો હતો.